open-index/open-wikipedia-markdown huggingface dataset:
राजा बलि

महाबली संविभागी बळीराजा कोलिय नागव़श right|thumb|300px|वामन और बलि
**बलि** सप्तचिरजीवियों में से एक, पुराणप्रसिद्ध विष्णुभक्त, दानवीर, महान् योद्धा थे। विरोचनपुत्र असुरराज बलि सभी युद्ध कौशल में निपुण थे। वे वैरोचन नामक साम्राज्य के सम्राट थे जिसकी राजधानी महाबलिपुर थी। इन्हें परास्त करने के लिए विष्णु का वामनावतार हुआ था। इसने असुरगुरु  शुक्राचार्य की प्रेरणा से देवों को विजित कर स्वर्ग लोक पर अधिकार कर लिया । समुद्रमंथन से प्राप्त रत्नों के लिए जब देवासुर संग्राम छिड़ा और असुरों एवं देवताओं के बीच युद्ध हुआ तो असुरों ने अपनी मायावी शक्तियों एवं का प्रयोग कर के देवताओं को युद्ध में परास्त किया। उस के बाद राजा बलि ने विश्वजित्‌ और शत अश्वमेध यज्ञों का संपादन कर तीनों लोकों पर अधिकार जमा लिया। कालांतर में जब यह अंतिम अश्वमेघ यज्ञ का समापन कर रहा था, तब दान के लिए वामन रूप में ब्राह्मण वेशधारी विष्णु उपस्थित हुए। शुक्राचार्य के सावधान करने पर भी बलि दान से विमुख न हुआ। वामन ने तीन पग भूमि दान में माँगी और संकल्प पूरा होते ही विशाल रूप धारण कर प्रथम दो पगों में पृथ्वी और स्वर्ग को नाप लिया। शेष दान के लिए बलि ने अपना मस्तक नपवा दिया। लोक मान्यता है कि पार्वती द्वारा शिव पर उछाले गए सात चावल सात रंग की बालू बनकर कन्याकुमारी के पास बिखर गए। 'ओणम' के अवसर पर राजा बलि केरल में प्रतिवर्ष अपनी प्यारी प्रजा को देखने आते हैं। राजा बलि का टीला मथुरा में है। 



## अन्य बलि
बलि वैरोचन के अतिरिक्त बलिनाम धारी अनेक पौराणिक व्यक्तियों में कुछ ये हैं - 
* युधिष्ठिर की राजसभा का एक विद्वान्‌ ऋषि,
* आंध्रवंशीय राजा,
* शिवावतारों में से एक अवतार,
* सुनपस्पुत्र - जो आनवदेश का राजा था।

## सन्दर्भ

2) बलि का राज आये (पौराणिक उपन्यास) लेखक सुधीर मौर्य

## इन्हें भी देखें
* पशु बलि
* बलि (रामायण)

## बाहरी कड़ियाँ
* Biography of Bali Maharaj

श्रेणी:पुराण
श्रेणी:रक्षाबंधन
बलि का बकरा

किसी प्रमुख दोषी को बचाने के लिये किसी निर्दोष या कम दोष वाले पर दोषारोपण करना या उसे फंसा देना **बलि का बकरा बनाना** (Scapegoating) कहलाता है। 'बलि के बकरे' के रूप में कोई बच्चा, कर्मचारी, साथी, कमजोर देश या धार्मिक समुदाय हो सकता है। राजनीति में बलि का बकरा बनाना एक प्रमुख रणनीति है।

## बाहरी कड़ियाँ
* Scapegoating
* Scapegoating in Group Analytic Theory (PDF files)
* Scapegoat Society
* The Scapegoat

श्रेणी:सामाजिक दर्शन
श्रेणी:ध्यान हटाने वाली युक्तियाँ
श्रेणी:राजनीतिक रूपक
श्रेणी:दादागिरी
श्रेणी:दुर्व्यवहार
श्रेणी:आक्रमकता
श्रेणी:अन्याय
श्रेणी:उत्पीड़न
सीमाब अकबराबादी

**सीमाब अकबराबादी** उर्दू के महान लेखक व कवि थे। वह दाग़ देहलवी के शागिर्द थे। जब कभी उर्दू अदब का ज़िक्र होता है तब उनका नाम मोहमद इक़बाल, जोश मलीहाबादी, फ़िराक गोरखपुरी और जिग़र मुरादाबादी के साथ लिया जाता है।

## संक्षिप्त परिचय

**सीमाब अकबराबादी** उर्दू के मशहूर लेखक और कवि थे। आप का नाम आशिक़ हुसैन सिद्दीकी था। आप का जन्म ५ जून १८८२ को आगरा, उत्तर प्रदेश, में हुआ था। आप के पिता, मुहमद हुसैन, भी कवि थे और अत्तार अकबराबादी के शिष्य थे। सीमाब ने फ़ारसी और अरबी भाषाएँ सीखीं और १८९२ में उर्दू में ग़ज़ल कहना आरम्भ कर दी थीं। १८९८ में आप मिर्ज़ा खाँ दाग़ देहलवी के शिष्य बन गए थे। १९२३ में रेलवेज़ की नौकरी त्याग कर " क़स्र उल अदब " की नींव रखी और आगरा में रहने लगे जहाँ से उन्हों ने पहले " पैमाना " नाम से पत्रिका प्रकाशित की और बाद में " तेज " १९२९ से और १९३२ से " शायर " नाम की पत्रिकाओं का प्रकाशन शुरू किया था।

सीमाब की प्रकाशित ७० कृतियों में २२ काव्य संग्रह हैं। उनकी कविताओं का प्रथम संग्रह " नैस्तां " के नाम से १९२३ में आगरा से प्रकाशित हुआ था। उर्दू साहित्य में आप का एक बड़ा योगदान रहा है और आप का ज़िक्र जोश मलीहाबादी और फ़िराक गोरखपुरी के साथ किया जाता है। सीमाब को उस्ताद का दर्जा हासिल था। उनके ३७० शागिर्द हुए जिन में राज़ चांदपुरी, साग़र निजामी, ज़िया फ़तेहाबादी, बिस्मिल सईदी, शिफ़ा गवालियरी और तुरफ़ा भंडारवी शामिल थे। कुरान मजीद का अरबी से उर्दू काव्य शैली में किये अनुवाद के प्रकाशन का प्रयास सीमाब को १९४९ में पाकिस्तान ले गया और वहीँ के कराची शहर में रहते हुए ३१ जनवरी १९५१ को उनका देहांत हुआ।

सीमाब अकबराबादी की कही अनेक ग़ज़लें कुंदन लाल सैगल ने गायी हैं।

## चंद मुख्य काव्य संग्रह
* नेस्तान
* इल्हाम ए मंज़ूम
* कार ए इमरोज़ 
* कलीम ए अजम
* साज़ ओ आहंग 
* लोह ए महफूज़

## एक ग़ज़ल

:अब क्या बताऊँ मैं तेरे मिलने से क्या मिला
:इरफ़ान ए ग़म हुआ मुझे, दिल का पता मिला 
:जब दूर तक न कोई फ़कीर आशना मिला 
: तेरा नियाज़मंद तेरे दर से जा मिला 
:मंजिल मिली, मुराद मिली, मुद्दुआ मिला 
:सब कुछ मुझे मिला जो तेरा नक्श ए पा मिला 
:या ज़ख्म ए दिल को चीर के सीने से फ़ेंक दे
:या एतराफ़ कर कि निशान ए वफ़ा मिला
:" सीमाब " को शगुफ्ता न देखा तमाम उम्र 
:कमबख्त जब मिला हमें ग़म आशना मिला

## सन्दर्भ एवं सूत्र
* **दास्तान ए चंद** लेखक: राज़ चांदपुरी 
* **ज़िक्र ए सीमाब** लेखक: ज़िया फ़तेहाबादी
* **सीमाब की नज़्मिया शायरी** लेखक: ज़रीना सानी
* **सीमाब और दब्स्तान ए सीमाब** लेखक: इफ्तिख़ार अहमद फख्र

श्रेणी:उर्दू शायर
मोटर-जनित्र

300px|thumb|right|एक मोटर-जनरेटर सेट जिसका उपयोग किसी डीसी वोल्टता को अन्य किसी वोल्टता में बदलने के लिए किया जा सकता है।

**मोटर-जनित्र** (motor-generator या M-G set या dynamotor = dynamo-motor) वह युक्ति है जो एक प्रकार की विद्युत उर्जा को दूसरे प्रकार की उर्जा में परिवर्तित करने के काम आती है। 

मोटर-जनित्र का उपयोग आवृति, वोल्टता या कला (फेज) बदलने में होता है। इसके अलावा इनका उपयोग लाइन से पूर्णतः बिलगित (isolated) विद्युत प्राप्त करने में भी होता है। इसका उपयोग विभिन्न प्रकार की शक्ति-रूपान्तरण एवं नियंत्रण (जैसे स्पीड-कंट्रोल आदि) में भी होता है। 

बड़े-बड़े मोटर-जनित्रों का उपयोग उद्योगों में उर्जा रूपान्तरण के लिये होती थी जबकि छोटे मोटर-जनित्रों का प्रयोग बैटरी से उच्च वोल्तता की डीसी आदि पैदा करने में होता था।

मोटर-जनित्र से हम निम्नलिखित कार्य कर सकते हैं-

* प्रत्यावर्ती धारा को दिष्टधारा में बदलना
* दिष्टधारा को प्रत्यावर्ती धारा में बदलना ( DC to AC)
* किसी डीसी को अन्य वोल्टता की डीसी में बदलना (डाइनेमोटर = डाइनेमो + मोटर)
* तीन तार वाला डीसी प्रणाली बनाना 
* किसी एसी को अन्य आवृत्ति की एसी में बदलना
* किसी नियत आवृत्ति की एसी को परिवर्ती आवृत्ति की एसी में बदलना
* एकल-फेज की एसी को तीन फेज की एसी में बदलना

## इन्हें भी देखें
* घूर्णी परिवर्तक (Rotary converter)
* आवृत्ति परिवर्तक (Frequency converter)
* वार्ड लिओनार्ड (Harry Ward Leonard)

श्रेणी:विद्युत शक्ति प्रणाली के अवयव
अंतरराष्ट्रीय विद्युत-तकनीकी प्रदर्शनी,१८९१

300px|right|thumb| प्रदर्शनी के प्रवेशद्वार की समकालीन छबि
सन् १८९१ की **अंतरराष्ट्रीय विद्युत-तकनीकी प्रदर्शनी** 16 मई से 19 अक्टूबर तक फ्रैंकफुर्त में पूर्व में पश्चिमी रेलवे के तीन स्टेशनों के स्थान पर आयोजित की गयी थी। इस प्रदर्शनी की विशेषता यह थी कि इसमें पहली बार लम्बी दूरी तक तीन-फेजी उच्च विद्युत शक्ति के पारेषण का प्रदर्शन किया गया था जो वहाँ से १७५ किमी दूर लौफेन (Lauffen am Neckar) में उत्पादित की गयी थी। इसके बाद पारेषण के लिये पूरे संसार में तीन-फेजी विद्युत स्थापित सी हो गयी। और डीसी तथा एसी पारेषण के बीच 'युद्ध' समाप्त हो गया।

## बाहरी कड़ियाँ
* Sabine Hock: ''Mehr Licht für Frankfurt'', Oskar von Miller brachte Frankfurt auf den Weg zur Elektrifizierung, Online-Version eines Artikels für den *Wochendienst* Nr. 16 vom 26.04.2005, hg. v. Presse- und Informationsamt der Stadt Frankfurt am Main, auch veröffentlicht im *Newsletter Geschichte* des Geschichtsmagazins DAMALS, Nachricht vom 30.04.2005
* FITG-Journal, September 2007, Seiten 10-12

श्रेणी:विद्युत शक्ति पारेषण प्रणाली
श्रेणी:विद्युत शक्ति का वितरण
श्रेणी:प्रौद्योगिकी का इतिहास
श्रेणी:विद्युत अभियांत्रिकी
राधेश्याम रामायण

**राधेश्याम रामायण** की रचना राधेश्याम कथावाचक ने की थी। इस ग्रन्थ में आठ काण्ड तथा २५ भाग है। इस रामायण में श्री राम की कथा का वर्णन इतना मनोहारी ढँग से किया गया है कि समस्त राम प्रेमी जब-जब इस रचना का रसपान करते है तब-तब वे इसके प्रणेता के प्रति अपना आभार व्यक्त करते है।

हिन्दी, उर्दू, अवधी और ब्रजभाषा के आम शब्दों के अलावा एक विशेष गायन शैली में रचित राधेश्याम रामायण गाँव, कस्बा और शहरी क्षेत्र के धार्मिक लोगों में इतनी लोकप्रिय हुई कि राधेश्याम कथावाचक के जीवनकाल में ही इस ग्रन्थ की हिन्दी व उर्दू में पौने दो करोड़ से अधिक प्रतियाँ छपीं और बिकीं।
## एक दृष्टि में

## सन्दर्भ

## बाहरी कड़ियाँ
* शीर्ष कथावाचक और रंगकर्मी पंडित राधेश्याम 24 नवम्बर 2012 दैनिक ट्रिब्यून, अभिगमन तिथि: 26 दिसम्बर 2013
* '''राधेश्याम रामाय'''
*'''ण''' (सम्पूर्ण 25 भाग) - विश्व पुस्तक सूची में

श्रेणी:रामायण
ज्ञानमण्डल लिमिटेड, वाराणसी

**ज्ञानमण्डल लिमिटेड** हिन्दी पुस्तकों एवं पत्रों का प्रमुख प्रकाशक है। इसकी स्थापना १९१९ में शिव प्रसाद गुप्त ने की थी। इसका कार्यालय वाराणसी में कबीर चौरा पर स्थित है।

## इन्हें भी देखें
*शिव प्रसाद गुप्त
*आज

श्रेणी:हिन्दी प्रकाशक
गुलिस्ताँ

150px|right|thumb|गुलाब के बाग में शेख शादी

**गुलिस्ताँ** (पारसी : گلستان) फारसी के प्रसिद्ध कवि शेख़ सादी की रचना है। इसकी रचना सन् १२५९ में हुई थी।

## इन्हें भी देखें
* शेख़ सादी
* बोस्ताँ

## सन्दर्भ

## बाहरी कड़ियाँ
* Gulistan excerpts
* Gulistan excerpts
* online books library,Sa'di page

श्रेणी:सूफ़ी साहित्य
श्रेणी:फ़ारसी साहित्य
श्रेणी:फ़ारसी ग्रंथ

सुदी अकबर के शासन काल मे प्रसिद्धि प्राप्त करने वालों कवि थे
सुलोचना (पौराणिक)

**सुलोचना** (सुलोचना = सु+लोचना अर्थात् सुंदर नेत्रों वाली नागराज अनन्त की पुत्री तथा रावण के पुत्र इंद्रजीत (मेघनाद) की पत्नी थी। जब मेघनाद का वध हुआ तो उसका सिर भगवान श्रीरामचंद्र के पास रह गया। सुलोचना ने रावण को शीश माँगने को कहा तो रावण नें उसे समझाया था कि राम पुरुषोत्तम हैं, उनसे सुलोचना को डरने की बात नहीं।😀😀

## सुलोचना को नागराज [[शेषनाग]] का श्राप
एक बार माता लक्ष्मी ने शेषनाग को श्री हरि विष्णु के हाथ पर बांध दिया उन्होंने शेषनाग को कसकर श्री हरि की कलाई पर बांध दिया जिससे उनके नेत्र से दो अश्रु निकल गए और उन दो आंसू की बूंदों से दो सुंदर कन्याएं उत्पन्न हुई। उनमें पहली कन्या का नाम सुनयना और दूसरी कन्या का नाम सुलोचना रखा गया। सुनयना का विवाह मिथिला राज्य के राजा जनक से किया गया। सुलोचना का विवाह देवराज इन्द्र के पुत्र जयंत से निश्चित हुआ। किन्तु जब सुलोचना को पता चला कि असुरों के सम्राट रावण के पुत्र मेघनाद ने इन्द्र और उनके पुत्र जयंत को हरा दिया है तो सुलोचना को मन ही मन मेघनाद से प्रेम हो गया और मेघनाद भी सुलोचना के सौंदर्य पर मुग्ध हो गया और दोनों ने विवाह कर लिया। जब नागराज शेषनाग को ये बात पता चली तो उन्होंने सुलोचना को क्रोधित होकर ये श्राप दिया कि "तुमने जिस अधर्मी को अपना पति चुना है उसका वध त्रेतायुग में मेरे ही हाथों होगा"। इसी श्राप के कारण मेघनाद का वध शेषनाग ने लक्ष्मण का रूप धरकर किया। 

## निहित कथा

शूर्पणखा की  नाक लक्ष्मण द्वारा काटी गई जिससे उसके भाई रावण ने भगवान राम की पत्नी सीता का हरण कर लिया। सीता माता को छुड़ाने के लिये प्रभु राम लंका पहुंचे और वहाँ युद्ध छिड़ गया। इसी दौरान लक्ष्मण द्वारा रावण पुत्र मेघनाद का वध हो गया। वध के पश्चात मेघनाद का हाथ सुलोचना के समक्ष आकर गिरा। सुलोचना ने सोचा कि पता नहीं यह उसके पति की भुजा है भी या नहीं अतः उसने कहा - "अगर तुम मेरे पति की भुजा हो तो लेखनी से युद्ध का सारा वृत्तांत लिखो।" हाथ ने लिखा "प्रिये! हाँ यह मेरा ही हाथ है। मेरी परम् गति प्रभु राम के अनुज महा तेजस्वी तथा दैवीय शक्तियों के धनी श्री लक्ष्मण के हाथों हो गई है, मेरा शीश श्रीराम के पास सुरक्षित है। मेरा शीश पवनपुत्र हनुमान जी ने रामचंद्र के चरणों पर रखकर मुझे सद्गति प्रदान कर दिया है।" रावण की बातें सुनकर वह राम के पास गई और उनकी प्रार्थना करने लगी। श्रीराम जी उन्हें देखकर उनके समक्ष गए और कहा - "हे देवी! आपसे मैं प्रसन्न हूँ, आप बड़ी ही पतिव्रता हैं, जिसके कारण ही आपका पति पराक्रमवान था। आप कृपया अपना उपलक्ष्य कहें।" सुलोचना ने कहा - "राघवेंद्र, आप तो हर बात से अवगत हैं। मैं अपने पति के साथ सती होना चाहती हूँ और आपने उनका शीश देने का आग्रह कर रही हूँ।" रामचंद्र जी ने मेघनाद का शीश उन्हें सौप दिया। सुलोचना ने लक्ष्मण को कहा "भ्राता, आप यह मत समझना कि आपने मेरे पति को मारा है। उनका वध करने का पराक्रम किसी में नहीं। यह तो आपकी पत्नी के सतित्व की शक्ति है। अंतर मात्र यह है कि मेरे स्वामी ने असत्य का साथ दिया।" वानरगणों ने पूछा कि आपको यह किसने बताया कि मेघनाद का शीश हमारे पास है? सुलोचना ने कहा - "मुझे स्वामी के हाथ ने बताया।" इस बात पर वानर हँसने लगे और कहा कि ऐसे में तो यह कटा सर भी बात करेगा। सुलोचना ने प्रार्थना की कि अगर उसका पतिव्रत धर्म बना हुआ हो तो वह सर हँसने लगे। और मेघनाद का सर हँसने लगा। ऐसे दृश्य को देख सबने सुलोचना के पतिव्रत का सम्मान किया। सुलोचना ने चंदन की शैया पर अपने पति के शीश को गोद में रखकर अपनी आहुति दे दी।

## सन्दर्भ

## बाहरी कड़ियाँ

श्रेणी:रामायण के पात्र
फुलवारी

जिस उद्यान में केवल पुष्प हो उसे **फुलवारी** कहते है। राजा जनक के फुलवारी में हर प्रकार के फूल थे। और उनके बाग में बारहों मास वसन्त विराजता था।
## इन्हें भी देखें
* पुष्प
* फूलों की घाटी राष्ट्रीय उद्यान
## सन्दर्भ

श्रेणी:फूल
बाकरपुर

भारत के बिहार राज्य में वैशाली जिला अंतर्गत एक पंचायत है। इसके अंतर्गत गोविन्दपुर झखराहा, दोबरकोठी, गंगाजल, सरमस्तपुर, नीरपुरा-बाकरपुर, शेखपुरा, अहमदपुर गाँव हैं। समूचे पंचायत में बज्जिका बोली जाती है। शिक्षा का माध्यम हिंदी एवं उर्दू है। साक्षरता का औसत मध्यम है। स्वतंत्रता पूर्व यह पंचायत अंग्रेजी सरकार द्वारा स्थापित राजस्व वसूली का प्रमुख केंद्र हुआ करता था। मुख्य रूप से ग्रामीण संस्कृति की यहाँ प्रधानता है। दैनिक जरुरतों की पूर्ति के लिए कई चौक-चौराहों पर बने दूकानों के अलावे प्रमुख बाजार चकसिकन्दर है। पंचायत के गाँवों की धार्मिक संरचना प्रमुख रूप से हिंदू एवं मुसलमान से बनी है लेकिन धर्म-निरपेक्ष स्वरुप वाले सम्प्रदाय जैसे- राधा स्वामी, कबीर मत को मानने वाले समूह भी हैं। हिंदू जातियों में यादव, कोईरी, कुर्मी, बनिया, लुहार्, चौरसिया आदि एवं मुस्लिम जातियों में धुनिया एवं लालमन प्रमुख है। यादव जाति बहुल इस पंचायत में एक कल्यानकारी संस्था यादव संघ बाकरपुर कार्यरत है।
* शैक्षिक संस्थान: १ राजकीय उच्च विद्यालय, बाकरपुर  २ बालिका उच्च विद्यालय बाकरपुर  ३ मध्य विद्यालय गोविन्दपुर झखराहा  ४ मध्य विद्यालय शेखपुरा  ५ मध्य विद्यालय गंगाजल  ६ मध्य विद्यालय दोबरकोठी  ७ मध्य विद्यालय सरमस्तपुर 
* बैंकिंग संस्थान: क्षेत्रीय ग्रामीण बैंक चकसिकन्दर एवं पोस्टल बैंक 
* संचार माध्यम: चकसिकन्दर स्थित पोस्ट ऑफिस, बीएसएनएल, एयरटेल, एयरसेल, रिलायंस, आइडिया, टाटा इंडिकॉम जैसी मोबाईल ऑपरेटर एवं बीएसएनएल की लैंडलाईन सेवा

श्रेणी:वैशाली ज़िले के गाँव
ग्वार

260px|right|thumb|ग्वार फली 

**ग्वार** अथवा **गुआर** () का वैज्ञानिक नाम *साया मोटिसस टेट्रागोनोलोबस* (Cyamopsis tetragonolobus) है। इसे मध्य भारत में **चतरफली** के नाम से भी जाना जाता हे। अधिकतर उपयोग जानवरों के चारे के रूप में होता है। पशुओं को ग्वार खिलाने से उनमें ताकत आती है तथा दूधारू पशुओं कि दूध देने की क्षमता में बढोतरी होती है। ग्वार से गोंद का निर्माण भी किया जाता है और इस *ग्वार गम* का उपयोग अनेक उत्पादों में होता है।

ग्वार फली से स्वादिष्ट तरकारी बनाई जाती है। ग्वार फली को आलू के साथ प्याज में छोंक लगाकर खाने पर यह बहुत स्वाद लगती है तथा अन्य सब्जियों के साथ मिलाकर भी बनाया जाता है जैसे दाल में, सूप बनाने में पुलाव इत्यादि में।

## नाम
इसको तेलुगु में గోరు చిక్కుడు "Goruchikkudu kaya" or "Gokarakaya" कन्नड में Gorikayie तथा तमिल में கொத்தவரைக்காய் (kotthavarai) कहते हैं।
इसको बंगला में বরবটী (barboti) बोलते हैं।

## उत्पादन एवं उपयोग
विश्व के कुल ग्वार उत्पादन का ८०% भारत में होता है। ग्वार गर्म मौसम की फसल है। यह प्रायः ज्वार या बाजरे के साथ मिलाकर बोया जाता है जिसका उपयोग ग्वार या ग्वारफली के रूप में किया जाता है और जो हरी सब्जी के रूप में इस्तेमाल कि जाती है यह भारत के कई प्रदेशों में पाई जाती है पर उतर भारत में इसका ज्यादा उपयोग देखा जा सकता है।

इस पौधे के बीज में ग्लैक्टोमेनन नामक गोंद प्राप्त होता है। ग्वार से प्राप्त गम का उपयोग दूध से बने पदार्थों जैसे आइसक्रीम, पनीर आदि में किया जाता है। इसके साथ ही अन्य कई व्यंजनों में भी इसका प्रयोग किया जाता है। ग्वार के बीजों से बनाया जाने वाला पेस्ट भोजन, औषधीय उपयोग के साथ ही अनेक उद्योगों में भी काम आता है।


File:Cluster bean.jpg|ग्वार की फलियाँ
Image:Gawar Phali With Aaloo (Guar Bean With Potatoes).JPG|आलू मिश्रित ग्वारफली की सब्जी


## बाहरी कड़ियाँ
* The chemical, physical, and physiological properties of partially hydrolyzed guar gum
* Guar gum derivatives in Fracturing Fluid

श्रेणी:चारा
श्रेणी:शब्जी
वध

**वध** का अर्थ होता है, जीवन लीला समाप्त करना अर्थात जान से मार देना। वध शब्द का प्रयोग प्राचीन काल में सर्वाधिक होता था।
## इन्हें भी देखें
* महिषासुर
* महिषासुर मर्दिनी

श्रेणी:वध
जैवोपचारण

thumb|right|तेल रिसाव**जैवोपचारण** (जीव+उपचार+ण = जीवों द्वारा उपचार) (अंग्रेजी: bioremediation), की परिभाषा के अनुसार यह एक ऐसी प्रक्रिया है जिसमें, सूक्ष्मजीवों जैसे जीवाणुओं या उनके एंजाइमों का उपयोग करके किसी संदूषित हो चुके पर्यावरण को पुन: उसकी मूल स्थिति में लाने का प्रयास किया जाता है। जैवोपचारण का उपयोग, कुछ विशिष्ट संदूषकों जैसे कि क्लोरीनयुक्त कीटनाशक जिनका क्षरण जीवाणुओं द्वारा होता है, या फिर सामान्य रूप से तेल फैलाव की स्थिति में जहां कच्चे तेल के अपघटन के लिए कई तकनीकों का प्रयोग किया जाता है जिसमें, उर्वरकों का प्रयोग कर जीवाणुओं द्वारा कच्चे तेल के अपघटन की प्रक्रिया को तेज करना शामिल है, में किया जाता है।

## सरल परिभाषा
साधारण शब्दों में जैवोपचारण एक ऐसी विधि है जिसमें सूक्ष्मजीवों का प्रयोग करके किसी प्रदूषित हो चुके पर्यावरण (जैसे प्रदूषित भूजल या मृदा) को प्राकृतिक रूप से उसका मूल स्वरूप प्रदान किया जाता है।

## कार्यविधि
किसी अप्रदूषित पर्यावरण में जीवाणु, कवक, प्रोटिस्ट और अन्य सूक्ष्मजीव लगातार कार्बनिक पदार्थों के अपघटन में लगे रहते हैं। जब यह पर्यावरण किसी कार्बनिक प्रदूषक जैसे कि कच्चा तेल, द्वारा प्रदूषित किया जाता है तो कुछ सूक्ष्मजीव तो मर जाते हैं पर कुछ अन्य सूक्ष्म जीव जो इस बाहरी प्रदूषक को भी अपघटित करने की क्षमता रखते हैं, बच जाते हैं। जैवोपचारण के द्वारा इन बचे हुए सूक्ष्मजीवों की संख्या में उर्वरक, ऑक्सीजन तथा अन्य अनुकूल परिस्थितियां प्रदान कर तेजी से वृद्धि की जाती है। अनुकूल परिस्थितियों के चलते इन सूक्ष्मजीवों की संख्या में तेजी से वृद्धि होती है जिसके परिणामस्वरूप बाहर से आये कार्बनिक प्रदूषक का अपघटन भी त्वरित गति से होता है। तेल रिसाव के अधिकतर मामलों से निपटने के लिए तो जैवोपचारण की विधि ही काम में लाई जाती है।

किसी प्रदूषित पर्यावरण को पुन: उसकी मूल स्थिति में पहुँचाने के लिए दो में से एक तरीका इस्तेमाल में लाया जाता है। ऊपर दिये गये उदाहरण में, पहले तो बच गये सूक्ष्मजीवों की संख्या में वृद्धि के उपाय किये जाते हैं और दूसरा (विशेष परिस्थिति) विशेष सूक्ष्मजीव बाहर से लाकर इस पर्यावरण में प्रविष्ट कराये जाते हैं ताकि, प्रदूषकों का अपघटन तीव्र गति से हो।

### जैवोपचारण हेतु आवश्यक घटक

## सीमायें
जैवोपचारण कुछ प्रकार के प्रदूषणों से निपटने के लिए तो एक अच्छी रणनीति है, पर यह हर प्रकार के प्रदूषण के उपचार में एक कारगर उपाय नहीं है। उन स्थानों जहां मुख्य प्रदूषक ऐसे रसायन हों जो लगभग सभी प्रकार के सूक्ष्मजीवों के लिए विषैले हों वहाँ, जैवोपचारण द्वारा प्रदूषण से मुक्ति पाना संभव नहीं है। इन रसायनों में विभिन्न धातुयें जैसे कि कैडमियम और सीसा और लवण जैसे कि सोडियम क्लोराइड (साधारण नमक) शामिल हैं।
 
इस सबके बावजूद, जैवोपचारण प्राकृतिक रूप से होने वाली अपघटन की क्रिया को त्वरित गति प्रदान कर प्रदूषन से निपटने की एक अच्छी युक्ति प्रदान करता है। स्थान और प्रदूषको के अनुसार जैवोपचारण अन्य वैकल्पिक उपायों जैसे कि जलाने या प्रदूषित पदार्थों द्वारा निचले स्थानों की भराई, की तुलना में एक सुरक्षित और सस्ता उपाय साबित होता है। इसके द्वारा प्रदूषित स्थान पर ही प्रदूषण का उपचार किया जा सकता है और इसके लिए मिट्टी या तलछट को खोद कर हटाने या पानी को पम्प कर बाहर निकालने की जरूरत नहीं पड़ती।

## सन्दर्भ

## बाहरी कड़ियाँ

श्रेणी:जैवोपचारण
श्रेणी:जैव प्रौद्योगिकी
श्रेणी:जैवरसायनिकी
श्रेणी:पर्यावरणीय प्रबन्धन
श्रेणी:पारस्थितिक पुनर्स्थापन
श्रेणी:पर्यावरण अभियाँत्रिकी
निकोलाउ डॉस रीस लोबाटो

**निकोलाउ डॉस रीस लोबाटो** या **निकोलाउ डॉस रीस लोबैटो** (जन्म; 1946; 31 दिसम्बर 1978), पूर्वी तिमोर के एक राजनीतिज्ञ और राष्ट्रीय नायक थे। 7 दिसम्बर 1952 को पुर्तगाली तिमोर के बज़ारतेते में जन्मे लोबाटो, 28 नवम्बर से लेकर 7 दिसम्बर 1975 तक पूर्वी तिमोर के प्रधानमंत्री भी थे। इन्डोनेशियाई सेना के पूर्वी तिमोर में घुस आने के बाद लोबाटो, फ्रेटिलिन के अन्य प्रमुख नेताओं के साथ, तिमोर के दूरदराज के इलाकों में भाग गए ताकि वो इन्डोनेशियाई बलों के खिलाफ लड़ने की तैयारी कर सकें।

31 दिसम्बर 1978 को लेफ्टिनेंट प्राबोवो सुबिआंतो (जो बाद में राष्ट्रपति सुहार्तो के दामाद बने) के नेतृत्व में इन्डोनेशियाई सेना के विशेष बल द्वारा की गयी कार्यवाही में लोबाटो को मार दिया गया। लोबाटो की मौत पेट में गोली लगने के कारण हुई। लोबाटो के शव को दिली ले जाया गया ताकि उसे इन्डोनेशियाई प्रेस को दिखाया जा सके। निकोलाउ लोबाटो इस प्रकार पूर्वी तिमोर के राष्ट्रीय नायक बन गये। पूर्वी तिमोर के अंतरराष्ट्रीय हवाई अड्डे का नाम उनके सम्मान में प्रेसीदेंते निकोलाउ लोबाटो अंतरराष्ट्रीय हवाई अड्डा रखा गया है।

## सन्दर्भ
 
## बाहरी कड़ियाँ
* Biografia do Presidente Nicolau dos Reis Lobato
स्वतंत्र पूर्वी तिमोर के लिए क्रांतिकारी मोर्चा

**स्वतंत्र पूर्वी तिमोर के लिए क्रांतिकारी मोर्चा** (पुर्तगाली: Frente Revolucionária de Timor-Leste Independente or FreTiLIn (फ्रेटिलिन)), पूर्वी तिमोर की एक वामपंथी राजनीतिक पार्टी है। फिलहाल पार्टी का राष्ट्रीय संसद में बहुमत है और स्वतंत्रता से लेकर 2007 तक पूर्वी तिमोर में पार्टी की सरकार रही है। पार्टी की शुरुआत एक विरोध आंदोलन के रूप में हुई थी जो पूर्वी तिमोर की स्वतंत्रता की लड़ाई लड़ रहा था, यह स्वतंत्रता उसे पहले पुर्तगाल से चाहिए थी और उसके बाद इंडोनेशिया से क्योंकि 1974 से लेकर 1998 तक पूर्वी तिमोर पर इंडोनेशिया का कब्ज़ा था।

पार्टी का मूल नाम *तिमोरी सामाजिक लोकतांत्रिक संघ* (ASDT) था। पूर्वी तिमोर की इंडोनेशिया से स्वतंत्रता प्राप्ति के बाद पार्टी, देश की बहुदलीय प्रणाली का हिस्सा बन सत्ता के लिए होड़ में शामिल हो गयी है।

सोशलिस्ट इंटरनेशनल में पार्टी की स्थिति एक परामर्शदाता की है।

## सन्दर्भ

 
## बाहरी कड़ियाँ
* Por Timor: Fretilin
टीएचडीसी लिमिटेड

**टीएचडीसी** भारत सरकार एवं उ.प्र. सरकार के एक संयुक्त उपक्रम है। इसे जुलाई, 1988 में कम्पनी अधिनियम, 1956 के अंतर्गत टिहरी जलविद्युत परियोजना एवं अन्य जलविद्युत परियोजनाओं के विकास, परिचालन एवं अनुरक्षण के लिए निगमित किया गया था। इनके कार्य टीएचडीसी को जून, 1989 में सौंपे गए थे।

परियोजना के इक्विटी भाग में भारत सरकार एवं उ.प्र.सरकार का 75:25 के अनुपात में हिस्सा है। निगम की प्राधिकृत शेयर पूंजी 4000 करोड़ रूपए है।

## बाहरी सम्पर्क
* टीएचडीसी लिमिटेड का जालघर

श्रेणी:भारत सरकार के संयुक्त उपक्रम
श्रेणी:भारत की जलविद्युत परियोजनाएँ
भूजल पुनर्भरण

right|300px|thumb|जल संतुलन
**भूजल पुनर्भरण** (Groundwater recharge या deep drainage या deep percolation) एक जलवैज्ञानिक तकनीकी प्रक्रिया है जिसमें वर्षा जल को सतह से गहराई में ले जाया जाता है। पुनर्भरण का कार्य बहुत सीमा तक प्राकृइतिक रूप से भी होता है किन्तु आधुनिक जीवन को ध्यान में रखते हुए अब इसे कृत्रिम रूप से करने की महती आवश्यकता महसूस की जा रही है।

## प्रमुख उपाय
छत पर प्राप्त वर्षा जल का भूमि जलाशयों में पुनर्भरण निम्नलिखित संचयनाओं द्वारा किया जा सकता है-

* बंद / बेकार पड़े कुएँ द्वारा
* बंद पड़े/चालू नलकूप (हैंड पम्प) द्वारा
* पुनर्भरण पिट (गड्ढा) द्वारा
* पुनर्भरण खाई द्वारा
* गुरूत्वीय शीर्ष पुर्नभरण कुँए द्वारा
* पुनर्भरण शाफ्ट द्वारा

;भू-जल संवर्द्धन के लिए काम में लाई जाने वाली कुछ और संरचनाएँ-

* रिसन गड्ढा या सोखता गड्ढा

* अधोभूमि अवरोधक

* रोक बाँध

* रिचार्ज शॉफ्ट

* फार्म पौंड (खेत पोखर)

* अस्थाई बाँध

* गेबियन संरचना

* लूज बोल्डर चेक डेम :

* रिसाव तालाब (परकोलेशन टैंक)

* गली प्लग (नाली अवरोधक)

* कंटूर नाली (ट्रेन्च)

* भू-जल का कृत्रिम पूनर्भरण

## भूजल की विषेषतायें

* भूजल की मात्रा सतही जल से कम है।
  
* भूजल कम खर्चीला किफायती संसाधन है।
  
* भूजल आपूर्ति का दीर्घकालीन एवं विष्वसनीय स्रोत है।
  
* भूजल पर प्रदूषण का प्रभाव अपेक्षाकृत कम पड़ता है।
  
* भूजल प्राय: बैक्टीरिया रहित है।
  
* भूजल में बीमारी पैदा करने वाले जीवाणु व कीटाणु नहीं होते।
  
* उपयोग से पहले भूजल के ष्षुध्दिकरण की आवष्यकता नगण्य होती है।
  
* भूजल रंगहीन व गंदलापन रहित है।
  
* कम स्चच्छ सतही जल की तुलना में यह स्वास्थ्य के लिए अधिक उपयोंगी है।
  
* भूजल प्राय: सर्वत्र उपलब्ध है।
  
* भूजल को तत्काल निकाला तथा उपयोग में लाया जा सकता है।
  
* जल आपूर्ति के दौरान भूजल की कोई क्षति होती है।
  
* भूजल पर सूखे का प्रभाव पडता है।
  
* सूखाग्रस्त व अर्ध सूखाग्रस्त क्षेत्रों में यही जीवन आधार है।
  
* षुष्क मौसम में यह नदियों के जल प्रवाह का स्रोत है।

*भूजल पुनर्भरण प्रक्रिया में कई वर्ष लगते हैं।

## बाहरी सम्पर्क
* वर्षा जल का संचयन (ग्रामीण सूचना एवं ज्ञान केंद्र)
* भू-जल स्तर की वृद्धि हेतु वर्षा जल संचयन तकनीक
* नलकूप द्वारा जल पुनर्भरण

श्रेणी:जल संरक्षण
श्रेणी:टिकाऊ प्रौद्योगिकी
श्रेणी:जल
राजेश्वर प्रसाद मंडल

**राजेश्वर प्रसाद मंडल** (२० फ़रवरी १९२० - १० अक्टूबर १९९२) न्यायविद, साहित्यकार एवं हिन्दीसेवी थे। पटना उच्च न्यायालय में हिन्दी में न्यायादेश लिखने वाले वे प्रथम न्यायधीश थे। उन्होंने स्वतंत्रता आंदोलनों में भी भूमिका निभाई थी।

## परिचय
बहुमुखी प्रतिभा के धनी और हिन्दी में न्यायादेश लिखने वाले पटना उच्च न्यायालय के प्रथम न्यायाधीश न्यायमूर्ति राजेश्वर प्रसाद मंडल ‘मणिराज’ का जन्म मधेपुरा जिला के गढिया में २० फ़रवरी १९२० को अहीरों के मुरहो जमींदार परिवार में हुआ था। इनके दादा रासबिहारी मंडल मधेपुरा के सुख्यात जमींदार एवं बिहार के अग्रणी कांग्रेसी थे। रासबिहारी मंडल के तीन पुत्र भुवनेश्वरी प्रसाद मंडल, कमलेश्वरी प्रसाद मंडल तथा बिन्ध्येश्वरी प्रसाद मंडल राजनीति में सक्रिय थे। राजेश्वर पिता भुवनेश्वरी प्रसाद मंडल और माता सुमित्रा देवी के ज्येष्ठ पुत्र थे। टीएनबी कॉलेज भागलपुर से अर्थशास्त्र में स्नातक और पटना वि०वि० से एम०ए० करने के बाद इन्होने १९४१ में पटना विधि महाविद्यालय से वकालत की डिग्री हासिल की. १९४० में आपके विवाह पटना में भाग्यमणी देवी से हुआ।

राजेश्वर प्रसाद मंडल १९४२ में वकालत पेशे से जुड़े. १९४६ तक मधेपुरा में वकालत करने के बाद ये १९४७ में मुंसिफ के पद पर गया में नियुक्त हुए.१९६६ में ये पटना हाई कोर्ट के डिप्टी रजिस्ट्रार बनाये गए तथा १९६९ में दुमका में एडीजे बने. १९७३ में हजारीबाग के जिला एवं सत्र न्यायाधीश के रूप में पदस्थापित हुए और फिर १९७९ में पटना उच्च न्यायालय के न्यायाधीश जैसे उत्कर्ष पद पर. १९८२ में अवकाश ग्रहण करने के पूर्व वे समस्तीपुर जेल फायरिंग जांच समिति के चेयरमैन नियुक्त हुए. १९९० में ये राष्ट्रीय एकता परिषद के सदस्य तथा १९९० में ही पटना उच्च न्यायालय में सलाहकार परिषद के सदस्य जज मनोनीत हुए. १० अक्टूबर १९९२ को इनके जीवन यात्रा का समापन पटना में ही हो गया।

## उपलब्धियाँ
बहुत सी महत्वपूर्ण उपलब्धियों से सजा था उनका जीवन. बहुत अच्छे खिलाड़ी ही नही, बहुत अच्छे इंसान भी थे वे. हिन्दी में न्यायादेश लिखने वाले पटना उच्च न्यायलय के प्रथम न्यायाधीश थे वे. उन्होंने हजार पृष्ठ से भी अधिक विस्तार में साहित्य-सर्जना की जिनमे सभ्यता की कहानी, धर्म, देवता और परमात्मा, भारत वर्ष हिंदुओं का देश, ब्राह्मणों की धरती आदि ग्रंथों में वंचितों के प्रति अपनी पक्षधरता द्वारा यह प्रमाणित किया किया है। ’जहाँ सुख और शान्ति मिलती है’ जैसे रोचक उपन्यास में उन्होंने पाश्चात्य की तुलना में भारतीय संस्कृति का औचित्य प्रतिपादित किया है तो ‘सतयुग और पॉकेटमारी’ कहानी संग्रह में अपनी व्यंग दक्षता का प्रमाण दिया है। ’अँधेरा और उजाला’ के द्वारा उनके नाटककार व्यक्तित्व का परिचय मिलता है तो ‘चमचा विज्ञान’ से कवि प्रतिभा का.

सार रूप में कहें तो राजेश्वर प्रसाद मंडल मानवता के पुजारी, रूढियों के भंजक, प्रगतिकामी, सामाजिक परिवर्तन के शब्द-साधक मसीहा और सर्वोपरि एक नेक इंसान थे।

## सन्दर्भ

श्रेणी:न्यायविद
श्रेणी:हिन्दीसेवी
श्रेणी:हिन्दी साहित्यकार
सुन यात-सेन

300px|thumb|right|सन यात-सेन
**सुन् यात-सेन** (Sun Yat-sen ; उच्चारण: /ˈsʊn ˈjɑːtˈsɛn/ ; 12 नवम्बर 1866 – 12 मार्च 1925) चीन के क्रांतिकारी नेता तथा चीनी गणतंत्र के प्रथम राष्ट्रपति एवं जन्मदाता थे। पेशे से वे चिकित्सक थे। चीनी गणतंत्र में उन्हें 'राष्ट्रपिता' कहा जाता है जबकि चीनी जनवादी गणतंत्र में उन्हें 'लोकतांत्रिक क्रांति का अग्रदूत' कहा जाता है। किं राजवंश को उखाड़ फेंकने में उनकी महती भूमिका थी। १९१२ में जब चीनी गणतंत्र बना तो उन्हें अस्थायी राष्ट्रपति नियुक्त किया गया।

## इन्हें भी देखें
*१९११ की चीन की क्रांति

## बाहरी सम्पर्क
* ROC Government Biography
* Sun Yat-sen in Hong Kong University of Hong Kong Libraries, Digital Initiatives
* Contemporary views of Sun among overseas Chinese
* Yokohama Overseas Chinese School established by Dr. Sun Yat-sen
* National Dr. Sun Yat-sen Memorial Hall Official Website
* Dr. Sun Yat Sen Middle School 131, New York City
* Dr. Sun Yat Sen Museum, Penang, Malaysia
* Was Yung Wing Dr. Sun's supporter? The Red Dragon scheme reveals the truth!
* Miyazaki Toten He devoted his life and energy to the Chinese people.
* Sun Yat-sen Memorial Hall  A place to commemorate Sun Yat-sen in Guangzhou
* MY GRANDFATHER, DR. SUN YAT-SEN - By Lily Sui-fong Sun
* 浓浓乡情系中原—访孙中山先生孙女孙穗芳博士 - 我的祖父是客家人
* Dr. Sun Yat-Sen Foundation of Hawaii A virtual library on Dr. Sun in Hawaii including sources for six visits
* Who is Homer Lea? Sun's best friend. He trained Chinese soldiers and prepared the frame work for the 1911 Chinese Revolution.

श्रेणी:चीन के राष्ट्रपति
श्रेणी:चीन के क्रांतिकारी
फ्रैडरिक बास्तियात

right|thumb|300px|उदारवादी आर्थिक चिंतक और विचारक '''फ्रैडरिक बास्तियात'''
**फ्रैडरिक बास्तियात** (30 जून 1801 (बेयोन, फ्रांस) – 24 दिसम्बर 1850) उदारवादी आर्थिक चिंतक और विचारक।

## परिचय
फ्रेडरिक बास्तियात का जन्म 1801 में बेयोन में हुआ था और 1850 में रोम में उनका निधन हुआ था। जब वे नौ साल के थे, उनके माता-पिता का निधन हुआ। तत्पश्चात उनके भव्य माता-पिता ने उनका पालन-पोसन किया। उनका परिवार एक छोटे से कस्बे मुग्रोन से ताल्लुक रखता था, जहां उन्होंने अपनी जिंदगी का अधिकांश हिस्सा गुजारा और जहां पर उनकी एक प्रतिमा भी स्थापित है। मुग्रोन, बेयोन के उत्तर-पूर्व में एक फ्रांसीसी हिस्से 'लेस लेंडेस' (Les Landes) में स्थित है। उन्होंने अपनी जिंदगी का बाद का हिस्सा पेरिस में 'लेस जर्नल डेस इकानॉमिस्तेस' (Le Journal des Economistes) के संपादक और 1848 में संसद सदस्य के तौर पर गुजारा।

एक अर्थशास्त्री के तौर पर उन्हें सुस्पष्ट दिमाग और विरोधियों को उखाड़ देने वाली व्यंग्यात्मक शैली हासिल थी। उन्होंने अपने वक्त में आर्थिक विज्ञान को उपभोक्ताओं, यानी लोगों की सोच के आधार पर विकसित करके एक नई दिशा दी थी। वह लेन-देन और निजी पसंद की आजादी के मुखर और कभी न थकने वाले जांबाज थे, जो कारोबार में किसी भी तरह की बाधा या अनुदान के सख्त खिलाफ थे। आज 150 साल बाद भी उनके द्वारा किए गए काम की ताजगी और औचित्य बरकरार है। संस्थाओं और समाजों के गठन को लेकर उनकी कई भविष्यवाणियां खरी साबित हुई हैं।

एक दार्शनिक के तौर पर, वे आधुनिक काल के कई उदारवादियों के पूर्वजों की तरह थे, उन्होंने व्यक्तिगत आजादी और जवाबदेही पर कई आधारभूत नीतियां तैयार कर दी थीं।

एक स्थानीय जज, के तौर पर वे कुशलता और समानता के अग्रदूत थे।

एक राजनीतिज्ञ के तौर पर, वे सरकार के छोटे आकार के पक्षधर थे और जनता की जेब से बढ़ते अनवरत खर्चों के खिलाफ लड़ते रहते थे। उन्होंने उपनिवेशवाद के विस्तार और गुलामी प्रथा की भी मुखर आलोचना की थी। वे सत्ता के विकेंद्रीकरण, सांसद रहते मंत्री बनने और संसद में सरकारी अधिकारियों की संख्या को सीमित करने के पक्षधर थे। वह राजनीति में महिलाओं की ज्यादा भागीदारी के भी पक्षधर थे।

## बाहरी सम्पर्क
* Works by Bastiat in audio format from LibriVox.
* Books by Bastiat from the Foundation for Economic Education.
* Bastiat.org publishes and indexes information about Bastiat.
* Cercle Frederic Bastiat publishes and indexes information about Bastiat
* "Frédéric Bastiat: Libertarian Challenger or Political Bargainer?" article by economist Brian Baugus on the development of Bastiat's thinking.
* Biography by Gustave de Molinari (in French)
* *[https://web.archive.org/web/20110408172406/http://mises.org/books/bastiat1.pdf The Bastiat Collection Volume 1]*, *[https://web.archive.org/web/20110719132106/http://mises.org/books/bastiat2.pdf The Bastiat Collection Volume 2]* - A collection of Bastiat works published by the Ludwig von Mises Institute

श्रेणी:आर्थिक विचारक
श्रेणी:क्लासिक अर्थशास्त्री
रासायनिक क्रान्ति

300px|right|thumb|सन १७१८ में निर्मित जाफरी (Geoffroy) की '''अनुरक्ति सारणी (Affinity Table)'''
**रासायनिक क्रांति** (chemical revolution) से तात्पर्य रसायन विज्ञान की द्रव्य की अविनाशिता का नियम तथा 'ज्वलन के आक्सीजन सिद्धान्त' के अनुसार नया रूप देने से है। इसे 'प्रथम रासायनिक क्रांति' भी कहा जाता है। यह क्रांति फ्रांसीसी रसायनशास्त्री एंटोनी लैवाशिए के कार्यों पर केंद्रित थी।

## सन्दर्भ

## बाहरी कड़ियाँ
* Chemistry :: The Chemical Revolution – Encyclopedia Britannica
* A bibliography on the Chemical Revolution – University of Valencia

श्रेणी:History of chemistry
हाई फ़ाइव इण्टरचेंज

[thumb|right|200px|[डैलस का हाई फ़ाइव इण्टरचेंज]]

**हाई फ़ाइव इण्टरचेंज** (*High Five Interchange*) डैलस, टेक्सास, संयुक्त राज्य अमेरिका में बना एक पाँच-स्तरीय अन्तर मार्ग-परिवर्तक () है जिसका निर्माण एच॰एन॰टी॰बी निगम द्वारा किया गया था। यह इण्टरचेंज लिण्डन बी. जॉनसन फ़्रीवे को केन्द्रीय एक्सप्रेसवे से जोड़ता है। हाई फ़ाइव डैलस का पहला पाँच-स्तरीय स्टैक इण्टरचेंज है और यह २६.१ करोड़ $ की लागत से तैयार हुआ था। परियोजना २००२ में आरम्भ हुई और दिसम्बर २००५ में पूरी कर ली गई।

## तकनीकी बातें
इस इण्टरचेंज में कुल ३७ पुल हैं जो पाँच स्तरों में बँटे हुए हैं और इसलिए इसे "हाई फ़ाइव" नाम दिया गया है। इनमे सबसे ऊँचा पुल भूमि से ३७ मीटर की ऊँचाई पर है। हाई फ़ाइव में लगभग ९६ लेन-किलोमीटर हैं और यह उत्तर से दक्षिण में ३.९ किमी और पूर्व से पश्चिम में ५.५ किमी फैला हुआ है। इस इण्टरचेंज के निर्माण के लिए ६० महीनों या पाँच वर्ष का समय निर्धारित किया गया था लेकिन इसे तय समय से १३ महीने पूर्व पूरा कर लिया गया। चार वर्षों के निर्माण के दौरान इसमें कुल मिलाकर २२ लाख घन यार्ड मिट्टी, ३.५ लाख घन यार्ड कांक्रीट, ३ लाख वर्ग फुट प्रतिधारण दीवारें, ७४ हज़ार रैखिक फ़ीट (लगभग २२ हज़ार किमी) लम्बी जलनिकासी पाइपें लगीं। इसमें कुल मिलाकर २३ लाख वर्ग फ़ुट का पुलीय  है।

## पुरस्कार
२००६ में अमेरिकी लोक निर्माण संघ ने हाई फ़ाइव को "वर्ष की श्रेष्ठ सार्वजनिक कार्य परियोजना" चुना।

## सन्दर्भ

## बाहरी कडियाँ

* गूगल मानचित्र उपग्रह दृश्य

श्रेणी:संयुक्त राज्य अमेरिका में सड़क अन्तर मार्ग-परिवर्तक
श्रेणी:डैलस
हेमकोष

**हेमकोष** (असमिया: হেমকোষ), हेमचन्द्र बरुआ द्वारा संकलित असमिया भाषा का पहला शब्द-व्युत्पत्ति शब्दकोश है जो, संस्कृत की वर्तनियों पर आधारित है। इस शब्दकोश का पहला प्रकाशन सन 1900 में कैप्टन पी.आर. गॉर्डन, आईएससी और हेमचन्द्र गोस्वामी की देखरेख में किया गया था। यह शब्दकोश ब्रोंसन के शब्दकोश से 33 साल के बाद प्रकाशित हुआ था। इस शब्दकोश में 22,346 शब्द थे। इसे अभी भी हेमकोष प्रिंटर्स द्वारा प्रकाशित किया जा रहा है और इस शब्दकोश को असमिया भाषा के मानक संदर्भ के रूप में देखा जाता है। 

हेमकोष वास्तव में असमिया भाषा का दूसरा शब्दकोश है। पहला असमिया शब्दकोश डा. माइल्स ब्रोंसन, जो एक अमेरिकी बैपटिस्ट मिशनरी थे, द्वारा संकलित किया गया था। इस पहले असमिया शब्दकोश का प्रथम प्रकाशन अमेरिकन बैपटिस्ट मिशन प्रेस शिवसागर द्वारा 1867 में किया गया था, अब यह नहीं छापा जाता। ब्रोंसन का शब्दकोश पूरी तरह से शब्द-व्युत्पत्ति पर आधारित तो नहीं था पर इसमें असमिया के लगभग सभी प्रचलित शब्दों का समावेश था जिन्हें ब्रोंसन ने बड़ी मेहनत से लोगों से बातचीत के द्वारा संग्रहित किया था, हालांकि शब्दों के मूल से संबधित जानकारी शब्दकोश में नहीं थी। 

## सन्दर्भ

श्रेणी:असमिया भाषा
श्रेणी:असमिया पुस्तकें
श्रेणी:शब्दकोश
पहलवी वंश

**पहलवी वंश** (फारसी : دودمان پهلوی) के अन्तर्गत दो राजाओं ने १९२५ से लेकर १९७९) तक शासन किया। ये राजा थे रजा शाह पहलवी (1925—1941) तथा उनका पुत्र मोहम्मद रजा शाह पहलवी (1941—1979)।

## वाह्य सम्पर्क
* The Pahlavi Dynasty
* What Really Happed to the Shah of Iran, पयवन्द समाचार, मार्च 10, 2006.

श्रेणी:ईरान का इतिहास
श्रेणी:पहलवी वंश
श्रेणी:ईरान के राजवंश
शिवसागर

**शिवसागर** (Sivasagar) भारत के असम राज्य के शिवसागर ज़िले में स्थित एक नगर है। यह ज़िले का मुख्यालय भी है। शिवसागर असम की राजधानी गुवाहाटी के उत्तर पूर्व में  की दूरी में और जोरहाट से  दूर पूर्व-पूर्वोत्तर में स्थित है। असम में शिवसागर एक धरोहर स्थल है क्योंकि यहां पूर्ववर्ती अहोम राष्ट्र के बहुत से स्मारक स्थित हैं। अब यह एक बहु-सांस्कृतिक शहर है। शिवसागर ब्रह्मपुत्र की सहायक दिखौ नदी के किनारे स्थित है।

## इतिहास
13 वीं शताब्दी में युन्नान क्षेत्र से चीन के ताई बोलने वाले अहोम लोग इस इलाके में आए 18 वीं शताब्दी में शिवसागर अहोम साम्राज्य की राजधानी था। उस समय यह रंगपुर कहलाता था। उस काल के कई मंदिर मौजूद है।

## यातायात और परिवहन
राष्ट्रीय राजमार्ग और पूर्वोत्तर सीमांत रेलवे पर स्थित यह शहर अब चाय प्रसंस्करण केंद्र है।

## कृषि और खनिज
चाय के साथ आसपास के क्षेत्रों में चावल, रेशम, सरसों और लकड़ी का उत्पादन होता है।

## इन्हें भी देखें
* शिवसागर शिवदौल
* दिखौ नदी
* शिवसागर ज़िला

## बाहरी कड़ियाँ
* न भूलें 'शिवसागर'

## सन्दर्भ

श्रेणी:शिवसागर ज़िला
श्रेणी:असम के नगर
श्रेणी:शिवसागर ज़िले के नगर
*
वैदिक आर्य सिद्धान्त

* यह लेख या इसके कुछ प्रभाग तटस्थ ना होकर एकपक्षीय हो सकते हैं। कृपया ऐसे अंशों के लिए सन्दर्भ उपलब्ध कराएँ या इन्हें हटा दें।*
----

यह सिद्धन्त वेदिस्तान नामक हिंन्दू राष्ट्रवादी लहूराष्ट्र के सम्राट हर्षवर्धन ने अपने ४ वर्षो की कडे़ अनेसंधान के बाद स्थापित किया। यह सिद्धान्त अंग्रेजो़ और अन्य भारत विरोधी इतिहासकारो का भांडा फोडने का दावा करता है।

= सिद्धान्त =
इस सिद्धान्त के अनुसार सिंधु नदि सभ्यता के तथा कथित द्रविड लोगो और उत्तर भरत के तथा कथित आर्यो मे कोई फर्क नहीं है। इस के अनुसार भारतीय सभ्यता एक है जो कई नदियो के सहारे से पनपी। सिन्धू नदि घाटी इलाके मे ज्यादातर अनाज सरस्वती नदि इलाके से आता था। जब ५००० वर्ष पहले सरस्वती सतलुज के बहाव मे परिवर्तन आने के कारण विलुप्त हो गई तब सिन्धू-सरस्वती इलाके मे खद्य सम्सया उत्पन्न हुई। ज्यादातर सरस्वती इलाके के लोग दक्षिण भारत मे प्रवास करते हैं। इस का मुख्य कारण यह था कि सरस्वती नदि इलाके के लोगो को पता था कि पश्चिम के तरफ प्रवास का कोई फायदा नहीं, वे जानते थे की सिन्धू नदि इलाके का भी कोई बड़िया हाल नहीं है। और वे दक्षिण भारत मे बारे मे सिन्धू नदि के पश्चिम की दुनया से ज्यादा जानते थे। यह लोग आज के तथा कथित द्रविद हैं। सिन्धू नदि इलाके मे परिदृश्य कुछ अलग था। यह एक व्यापारिक केन्द्र था। यहाँ पर जिवन बहुत ही विकसित था। यहाँ पर रहने वाले लोगो को पश्चिम एसिया की दुनिया के बारे मे दक्षिण भारत से ज्यादा जानकारी थी।
सोहराई कला

**सोहराई कला** एक आदिवासी कला है। इसका प्रचलन हजारीबाग जिले के बादम क्षेत्र में आज से कई वर्ष पूर्व शुरू हुआ था। इस क्षेत्र के इस्को पहाड़ियों की गुफाओं में आज भी इस कला के नमूने देखे जा सकते हैं। कहा जाता है कि बादम राजाओं ने इस कला को काफी प्रोत्साहित किया था। जिसकी वजह से यह कला गुफाओं की दीवारों से निकलकर घरों की दीवारों में अपना स्थान बना पाने में सफल हुई थी।

झारखंडी संस्कृति में सोहराई कला का महत्त्व सदियों से रहा है। बदलते परिवेश में कथित आधुनिकता के नाम पर लोगों का दुर्भाग्यवश इस कला के प्रति उपेक्षाभाव इसके अस्तित्व पर संकट बनकर आ खड़ा हुआ है। राज्य के आदिवासी बहुल क्षेत्रों में सोहराई पर्व के दौरान देसज दुधि माटी से सजे घरों की दीवारों पर महिलाओं के हाथों के हुनर अब बमुश्किल से देखने को मिलते हैं। अब दुधि माटी की जगह चूने ने ले ली है।

उस समय ऐसा कोई घर नहीं था जहां की महिलाएं इस कला से अपने घरों-दीवारों को सजाना नहीं जानती हों। आज स्थिति बदल चुकी है। अब तो इसके कलाकार और इसे जाननेवाले लोगों की संख्या गिनती में रह गयी है। ऐसे गिने-चुने नामों में से एक नाम है रूकमणी देवी का। हजारीबाग जिले के बड़कागांव प्रखंड की रहनेवाली रूकमणी कहती है कि यह कला मैंने अपनी मां से सीखी थी और मां ने अपनी मां से। वह बतलाती है कि आज इस कला को सीखना तो दूर, लोग इसे जानते तक नहीं हैं।

बकौल रूकमणी आदिवासी संस्कृति में इस कला का महत्त्व जीवन में उन्नति से लगाया गया था, तभी इसका उपयोग दीपावली और शादी-विवाह जैसे अवसरों पर किया जाता था। जिससे कि धन और वंश दोनों की वृद्धि हो सके। रूकमणी बताती है कि इस कला के पीछे एक इतिहास छिपा है। जिसे अधिकांश लोग जानते तक नहीं हैं।

वह बताती हैं कि बादम राज में जब किसी युवराज का विवाह होता था और जिस कमरे में युवराज अपनी नवविवाहिता से पहली बार मिलता था उस कमरे की दीवारों पर यादगार के लिये कुछ चिह्न अंकित किये जाते थे। ये चिह्न ज्यादातर सफेद मिट्टी, लाल मिट्टी, काली मिट्टी या गोबर से बनाये जाते थे। इस कला में कुछ लिपि का भी इस्तेमाल किया जाता था जिसे वृद्धि मंत्र कहते थे।

बाद के दिनों में इस लिपि की जगह कलाकृतियों ने ले ली। जिसमें फूल, पत्तियां एवं प्रकृति से जुड़ी चीजें शामिल होने लगीं। कालांतर में इन चिन्हों को सोहराई या कोहबर कला के रूप में जाना जाने लगा। धीरे-धीरे यह कला राजाओं के घरों से निकलकर पूरे समाज में फैल गयी। राजाओं ने भी इस वृद्धि कला को घर-घर तक पहुंचाने में काफी मदद की। पर आज मदद तो दूर इस सांस्कृतिक धरोहर के संरक्षण के लिये भी कोई आगे नहीं आता।

ऐसे में शायद इस कला को गुमनामी की गुफाओं में लुप्त होने से कोई नहीं बचा पायेगा और आनेवाली पीढ़ियां सोहराई को इतिहास के पन्नों में ही ढूंढा करेंगी।

## सन्दर्भ

श्रेणी:झारखंड
आस्ट्रेलिया के आदिवासी

आस्ट्रेलिया में क। ई सौ आदिवासी लोग अब भी बचे हैं। यहाँ यूरोपीय लोगों के आगमन के बाद इन आदिवासियों का बड़े पैमाने पर संहार किया गया।

## इन्हें भी देखें
* इंडियन (अमेरिका के आदिवासी)

## बाहरी कड़ियाँ
* मूल निवासी - आस्ट्रेलिया के 
* Journeys in Time - Australian Aboriginal Tribes A joint project between Macquarie University and the State Library of New South Wales retrieved 16 जनवरी 2007

श्रेणी:ऑस्ट्रेलिया
श्रेणी:आदिवासी
इण्डियन ओवरसीज़ बैंक

thumb|इण्डियन ओवरसीज़ बैंक का प्र्तिक

**इण्डियन ओवरसीज़ बैंक** भारत का एक बैंक है। यह बैंक बैंकिंग, बीमा और उद्योग में एक अगुआ बैंक हैं और फोरेक्स कारोबार तथा विदेशी बैंकिंग की विशिष्ट सेवाएं प्रदान करता हैं। इस बैंक की २०१८ शाखाएँ भारत में तथा ६ शाखाएँ विदेश में हैं। इस बैंक की 875 एटीएम का विस्तृत नेटवर्क है।

## इतिहास
### शुरुआत
इण्डियन औवरसीज़ बैंक (आइओबी) की स्थापना 10 फ़रवरी 1937 को श्री एम.सीटीएम.चिदंबरम चेट्टियार ने की जो बैंकिंग, बीमा व उद्योग जैसे विभिन्न क्षेत्रों में अग्रणी थे। बैंक की स्थापना उन्होंने दो उद्देश्यों से की थी - विदेशी विनिमय व्यवसाय तथा विदेशी बैंकिंग में विशिष्टता।

आइओबी की यह एक अनोखी विशेषता थी कि 10 फ़रवरी 1937 (उद्घाटन दिवस को ही) को एक साथ 3 शाखाओं में व्यवसाय की शुरुआत की गई - भारत में कारैक्कुडि व चेन्नै में तथा बर्मा मेंरंगून ने जहाँ दूसरी शाखा पेनांग में खुली। स्वतंत्रता के समय आइओबी की भारत में 38 शाखाएँ तथा विदेश में 7 शाखाएँ थीं। उस समय जमा रकम रु.3.23 करोड़ थी।

### पूर्व राष्ट्रीयकरण युग (1947-69)
इस अवधि के दौरान, आइओबी ने अपने देशी गतिविधियों का विस्तार किया तथा अपने अन्तरराष्ट्रीय बैंकिंग परिचालन को बढ़ाया। बैंक ने एक प्रशिक्षण केद्र स्थापित किया जो विकसित होकर चेन्नै में स्टाफ़ काॅलेज बना। इसके अतिरिक्त देश में 9 स्टाफ़ प्रशिक्षण केंद्र हैं। आइओबी उपभोक्ता ऋण शुरु करनेवाला पहला बैंक था। बैंक ने लोकप्रिय वैयक्तिक ऋण योजना शुरु की 1964 में, अंतर-शाखा लेखा समाधान के क्षेत्रों में कंप्यूटरीकरण की शुरुआत की 1968 में। कृषकों की आवश्यकताओं को विशेष रूप से पूरा करने के लिए आइओबी ने एक संपूर्ण विभाग की स्थापना की। राष्ट्रीयकरण (1969) के समय आइओबी 14 बड़े बैंकों में एक था जो 1969 में राष्ट्रीयकृत हुआ। 1969 में राष्ट्रीयकरण के समय, आइओबी की भारत में 195 शाखाएँ तथा कुल जमा राशि रु.44.90 करोड़ थी।

### उत्तर-राष्ट्रीयकरण युग (1969-1992)
1973 में, आइओबी को अपनी पाँच मलेशियाई शाखाओं को बंद करना पड़ा था, क्योंकि मलेशिया का बैंकिंग कानून सरकारी बैंकों का निषेध करता है। इसके फलस्वरूप युनाइटेड एशियन बैंक बरहद का निर्माण किया गया जिसमें आइओबी की 16.6% हिस्सा है। इसी वर्ष भारत में भारत ओवरसीज़ बैंक लि. बना जिसमें थाइलेंड में स्थित बैंकाक शाखा की 30% इक्विटी भागीदारी थी।

1977 में, आइओबी ने सियोल में अपनी शाखा खोली तथा 1979 में बैंक ने कोलंबो में विदेशी मुद्रा बैंकिंग यूनिट खोला।

बैंक ने 3 क्षेत्रीय ग्रामीण बैंकों - पुरी ग्राम्य बैंक, पांडियन ग्राम बैंक तथा ढेंकानाल ग्राम्य बैंक को प्रायोजित किया।

अपना साफ़्टवेयर पैकेज विकसित करने तथा इस क्षेत्र में स्टाफ़ सदस्यों को प्रशिक्षण देने के उद्देश्य से कार्यक्रम को कार्यान्वित करने के लिए बैंक के अलग से कंप्यूटर नीति व प्रायोजना विभाग (सीपीपीडी) की स्थापना की।

## बाहरी कड़ियाँ
* इण्डियन ओवरसीज़ बैंक का जालघर
* Indian Overseas Bank
* Find IFSC Code of all INDIAN OVERSEAS Bank branches in India, or Branch Details by IFSC Code

श्रेणी:भारतीय बैंक
श्रेणी:सरकारी बैंक
सीएट लिमिटेड

**Cavi Elettrici e Affini Torino**, जिसे आमतौर पर संक्षिप्त नाम **CEAT** (**सीएट**) द्वारा जाना जाता है, आरपीजी समूह की प्रमुख कंपनी है। इसकी स्थापना 1924 में ट्यूरिन, इटली में हुई थी। वर्तामान मे, सीएट भारत के प्रमुख टायर निर्माताओं में से एक है और इसकी वैश्विक बाजारों में उपस्थिति है। सीएट एक वर्ष में 165 मिलियन से अधिक टायर का उत्पादन करती है और यात्री कारों, दोपहिया, ट्रकों और बसों, हल्के वाणिज्यिक वाहनों, पृथ्वी-मूवर्स, फोर्कलिफ्ट, ट्रैक्टर, और ऑटो-रिक्शा के लिए टायर का निर्माण करती है। सीईएटी टायर के संयंत्रों की वर्तमान क्षमता प्रति दिन 800 टन से अधिक है।

## बाहरी कड़ियाँ
* https://web.archive.org/web/20100916172145/http://ceattyres.in/

श्रेणी:भारत के टायर निर्माता
लाल फीताशाही

जब अत्यधिक नियमों एवं नियंत्रण के कारण अनावश्यक बिलम्ब किया जाता है तो इसे **लाल फीताशाही** (Red tapism) कहते हैं। प्रायः यह सरकारी संगठनों में तथा बडे निजी संगठनों में देखने को मिलता है। सरकारी कार्यों में हुई देर के लिए खासकर इस शब्द का प्रयोग किया जाता है। संगठन में विद्यमान दोषों में से लालफीताशाही एक है

## बाहरी कड़ियाँ
* Instruction creep
* Monash Centre for Regulatory Studies
* Unravelling the Red Tape Myths - UK

श्रेणी:मानव संसाधन प्रबंधन
गुरुत्वाकर्षक लेंस

[right|thumb|225px|एक गैलेक्सी के आगे एक बड़ा [कृष्ण विवर|ब्लैक होल (काला छिद्र) है - जैसे-जैसे गैलेक्सी उसके पीछे से निकलती है, उसका प्रकाश ब्लैक होल के गुरुत्वाकर्षक लेंस के प्रभाव से मुड़ता है]]
**गुरुत्वाकर्षक लेंस** अंतरिक्ष में किसी बड़ी वस्तु के उस प्रभाव को कहते हैं जिसमें वह वस्तु अपने पास से गुज़रती हुई रोशनी की किरणों को मोड़कर एक लेंस जैसा काम करती है। भौतिकी (फिज़िक्स) के सामान्य सापेक्षता सिद्धांत की वजह से कोई भी वस्तु अपने इर्द-गिर्द के व्योम ("दिक्-काल" या स्पेस-टाइम) को मोड़ देती है और बड़ी वस्तुओं में यह मुड़ाव अधिक होता है। जिस तरह चश्मे, दूरबीन या सूक्ष्मबीन के मुड़े हुए शीशे से गुज़रता हुआ प्रकाश भी मुड़ जाता है, उसी तरह गुरुत्वाकर्षक लेंस से गुज़रता हुआ प्रकाश भी मुड़ जाता है।

## इतिहास
१९१६ में अल्बर्ट आइंस्टीन ने सापेक्षता सिद्धांत की घोषणा करी और उसे प्रकाशित किया। १९२४ में एक ओरॅस्त ख़्वोलसन नाम के रूसी भौतिकविज्ञानी ने आइनस्टाइन के सापेक्षता सिद्धांत को समझकर भविष्यवाणी करी के ऐसे गुरुत्वाकर्षक लेंस ब्रह्माण्ड में ज़रूर होंगे। १९३६ में आइनस्टाइन ने भी अपने एक लेख में ऐसे लेंसों के मिलने की भविष्यवाणी करी। कई दशकों बाद, १९७९ में, पहली दफ़ा यह चीज़ देखी गयी जब ट्विन क्वेज़ार नाम की वस्तु की एक के बजाए दो-दो छवियाँ देखी गयी। उसके बाद काफ़ी दूर-दराज़ वस्तुओं की ऐसी छवियाँ देखी जा चुकी हैं जिनमें उन वस्तुओं और पृथ्वी के बीच कोई बहुत बड़ी अन्य वस्तु राखी हो जो पहली वस्तु से आ रही प्रकाश की किरणों पर लेंसों का काम करे और उसकी छवि को या तो मरोड़ दे या आसमान में उसकी एक से ज़्यादा छवि दिखाए।

## इन्हें भी देखें
* सामान्य सापेक्षता
* अल्बर्ट आइंस्टीन

श्रेणी:खगोलभौतिकी
श्रेणी:भौतिकी
श्रेणी:विज्ञान
श्वेतकेतु

**श्वेतकेतु** इस नाम के कई व्यक्ति हुए हैं; 

* (1) महर्षि उद्दालक के पुत्र जो कहीं उत्तराखंड में रहते थे। इन्होंने एक बार ब्राह्मणों के साथ दुर्व्यवहार किया जिससे इनके पिता ने इसका परित्याग कर दिया। इन्होंने यह नियम प्रचारित किया कि पति को छोड़कर पर पुरुष के पास जानेवाली स्त्री तथा अपनी पत्नी को छोड़कर दूसरी स्त्री से संबंध कर लेनेवाला पुरुष दोनों ही भ्रूणहत्या के अपराधी माने जाएँ। इनकी कथा महाभारत के आदिपर्व में है और उनके द्वारा प्रचारित यह नियम धर्मशास्त्र में अब तक मान्य है।

* (2) महर्षि अरुण के पुत्र आरुण जिन्हें आरुणेय भी कहते हैं। इन्होंने पांचालराज महर्षि प्रवाहण से ब्रह्मविद्या संबंधी अनेक उपदेश ग्रहण किए। इनकी कथा छांदोग्योपनिषद् में दी गई है।

* (3) पुरुवंशीय सर्वजित्‌ के पुत्र जिनके तीन भाई और थे। इन भाइयों में से वत्स अवंती के अधिपति हुए जिनकी कथा हरिवंशपुराण में मिलती है।

* (4) स्वायंभुव मन्वंतर में हुए एक राजर्षि जो शिव जी के लांगली भीमवाले अवतार के उपासक परम शिवभक्त माने गए हैं। इन्होंने प्रभास क्षेत्र में शंकर की दीर्घकालीन आराधना करके वहाँ एक शिवलिंग की स्थापना की थी। इनकी तपस्या का विवरण शिव तथा स्कंदपुराणों में मिलता है। उसमें यह भी लिखा है कि इनके एक यज्ञ में अधिक धृतपान करने से अग्निदेव को अजीर्ण का रोग हो गया जिसे उन्हें खांडव वन की सारी लकड़ी खाकर मिटाना पड़ा था।
## सन्दर्भ

श्रेणी:पौराणिक पात्र
सत्यभामा

thumb|The Wedding of Satyabhama and Krishna from Bhagavata Purana
**सत्यभामा** सत्राजित की कन्या और कृष्ण की चार मुख्य स्त्रियों में से एक और भूदेवी की अवतार हैं। इनसे कृष्ण को दस पुत्र हुए जिनके नाम भानु, सुभानु, स्वरभानु आदि थे। सूर्य ने जो स्यमंतक मणि सत्यभामा के पिता को दी थी उसे शतधन्वन ने सत्राजित की हत्या करके छीन लिया। अंत में यह मणि अक्रूर के पास निकली और उसके अधिकारियों में से सत्यभामा भी एक थीं। परंतु निर्णय हुआ कि अक्रूर ही इस मणि को अपने पास रखें। भगवान कृष्ण ने सत्यभामा की सहायता से ही नरकासुर दैत्य का संहार किया था।

## इन्हें भी देखें
*नरकासुर

श्रेणी:पौराणिक पात्र
दयाल सिंह मजीठिया

**सरदार दयाल सिंह मजीठिया** भारत के पंजाब में क्रियाशील समाज सुधारक, बैंकर एवं द ट्रिब्यून नामक अंग्रेजी पत्र के संस्थापक थे। वे ब्रह्म समाजी थे। उनका जन्म वाराणसी में हुआ था।

दयाल सिंह मजीठिया भारत के प्रथम कोटि के दूरद्रष्टाओं में से एक थे जो अपने समय से बहुत आगे थे। उन्होंने पंजाब नेशनल बैंक जैसा सफल बैंकिंग संस्थान स्थापित करने में निर्णायक भूमिका अदा की थी। दयाल सिंह कालेज और दयाल सिंह लाइबे्ररी की स्थापना उनकी मृत्यु के बाद उनके द्वारा विरासत में निर्धारित कोष में से की गई थी। द ट्रिब्यून की स्थापना 1881 में लाहौर में की गई थी और यह अविभाजित पंजाब के लोगों में सामाजिक, आर्थिक व राजनीतिक जागृति पैदा करने के उनके विराट स्वप्न का हिस्सा थी। ब्रिटिश शासन दौरान इस अखबार ने सामाजिक, आर्थिक व राजनीतिक अन्याय के विरुद्ध आवाज उठाई थी और जागरूक जनमत विकसित करने में महत्वपूर्ण भूमिका अदा की थी। 

## इन्हें भी देखें
* दयाल सिंह सार्वजनिक पुस्तकालय
* द ट्रिब्यून
* दयाल सिंह महाविद्यालय (लाहौर)
* दयाल सिंह कॉलेज, दिल्ली
* दयाल सिंह कॉलेज, करनाल

## बाहरी कड़ियाँ
* Remembering our Founder
* Biography at Dyal Singh Memorial Trust Library, Lahore

श्रेणी:भारतीय बैंकर
श्रेणी:भारतीय समाचारपत्र संस्थापक
श्रेणी:वाराणसी के लोग
श्रेणी:1848 में जन्मे लोग
श्रेणी:१८९८ में निधन